Pierre & Heike se romantiese velowing - Mooi Troues
Ons deel graag vandag die verlowing foto sessie van Pierre en Heike. Hul liefde vir mekaar is mooi vasgevang op kiekies. Hul trou oor 2 weke en ons hoop om binnekort die paartjie se troue ook met jul te deel.
Pierre woon op 'n plaas in die Steytlerville distrik en is 'n boerseun in murg en been, hy was maar selde op die dorp en toeval het dit so beplan dat hulle paartjies moes kruis by goeie vriende se huis oor 'n naweek. Pierre het dadelik Heike se oog gevang as 'n skaam en stil mens. Heike het een Desember saam vriende op die plaas gaan kuier en soos hulle sê, die res is geskiedenis.
Na 7 jaar as 'n paartjie het Pierre besluit dit is nou sulke tyd. Hy het Heike se suster en vriendin genader om hom te help die perfekte aand te reël. Pierre het vir Heike om die bos gelei en haar die hele dag in die winkels te laat rondloop. Daarna het hulle by Heike se kleuterskool op die dorp gestop. Toe Heike by die gebou instap was die vertrek vol blomme, kerse en fotos van hulle. Ligte musiek het in die agtergrond gespeel en Pierre het net daar op sy knie gegaan en haar gevra om sy vrou te word.
Ons gaan op die 5de Desember 2015 by die Plantation in Port Elizabeth trou, presies 'n jaar na ons verlowing.